
Furniza echipamente pentru Centrala Nucleară 
de la Cernavodă și Sidex Galati, dar și pentru 
Europa, iar acum a devenit istorie: IMGB s-a 
făcut una cu pământul 

Unitatea care a pus România pe harta internaţională a marilor exploratori ai industriei grele 
şi care a costat statul român zeci de milioane de dolari, la vremea construcţiei sale, respectiv 


Întreprinderea de Maşini Grele București (IMGB) a ajuns una cu pământul. 


Cele 54 de hectare ale IMGB vor deveni spaţiu pentru dezvoltarea unor proiecte imobiliare, 
informează Ziarul Financiar. Compania care deţine spaţiul, coreenii de la Doosan Heavy 
Industries, au decis să sisteze operaţiunile din România pe fondul comenzilor scăzute, 


astfel că IMGB va deveni istorie. 


IMGB a fost înfiinţată în 1968, iar în 1998 a fost preluată de un concern novergiano-britanic, 


care a vândut-o către Doosan pentru 26 de milioane de dolari. 


Citești și ajuţi! Cumpără cartea: Cultura noastră: ce a mai rămas din ea, de Theodore Dalrymple şi 
vei contribui la susținerea siteului R3 Media. 


Întreprinderea a fost un pilon al industriei românești, oferind majoritatea produselor sale 


la export, 55% din producţie ducându-se către ţările din CAER, în ASIA sau în Europa. 


În 1989, aici funcționau mai multe fabrici unde erau angajaţi peste 13.000 de oameni care 
produceau cilindri de laminare de 150 de tone pentru Combinatul Siderurgic Galaţi şi peste 


30 de echipamente pentru Centrala Nucleară de la Cernavodă pentru unităţile 1 și 2. 


In perioada comunistă, producţia fabricii ajunsese la 130.000 de tone. Capacitatea maximă 
de producţie era de 150.000 de tone, iar în 2011, cel mai bun an de la Revoluţie, IMGB a 


atins o producţie record de 96.000 de tone, potrivit Ziarului Financiar. 


Citești şi ajuţi! Cumpără cartea: Evul întunecat, noua moralitate de Joseph Sobran şi vei contribui la 


sustinerea siteului R3Media 


IMGB a produs prima turbină de 700 MW pentru Centrala Nucleară de la Cernavodă, a 
făcut laminoarele combinatului siderurgic de la Galaţi (SIDEX) care atingeau o greutate de 
150 de tone si a livrat in SUA un arbore de generator pentru centralele electrice de 120 de 


tone. 


Compania care a cumpărat IMGB, Doosan, a avut probleme financiare în ultimii cinci ani, 


raportând pierderi financiare în fiecare an. 


Doosan IMGB a reușit să-și reducă progresiv pierderile, de la peste 49 milioane lei în 2013 
la sub 8 milioane lei în 2016, dar în 2017 a revenit la o pierdere de 30,9 milioane lei. In 


2008, pierderile Doosan IMGB se ridicau la aproape 110 milioane lei. 


Doosan IMGB se afla în topul celor mai mari consumatori de energie electrică din 
economia romanească și a beneficiat, din aceasta cauză, de schema de ajutor de stat 
constând în reducerea cotei obligatorii de achiziţii de certificate verzi destinate 


subventionării producţiei de energie regenerabilă. 


Platforma IMGB este cea mai mare suprafaţă de teren tranzacţionată în Capitală. SIF 


Banat-Crisana va dezvolta proiecte imobiliare pe cele 54 de hectare. 


Recent, un alt pilon al industriei românești, Arpechim Pitești, a devenit istorie. 


